( 1 ) ÜRO eeskirju nr 1, 8 ja 20 ei kohaldata sõidukite ELi tüübikinnituse suhtes. ►C1 ( 2 ) Vastavalt ÜRO eeskirjadele on stabiilsuskontrollisüsteemi paigaldamine kohustuslik. See on siiski kohustuslik ka N1-kategooria sõidukite puhul. ◄ ( 3 ) Kui sõiduk on sõiduki tootja andmetel ette nähtud koormuste pukseerimiseks (määruse (EL) 2018/858 artikli 24 lõikes 1 osutatud teabedokumendi punkt 2.11.5) ja sobiva mehhaanilise haakeseadise mis tahes osa, olgu see mootorsõidukile paigaldatud või mitte, võib (osaliselt) varjata mis tahes valgustusseadist ja/või tagumise registreerimismärgi paigaldus- ja kinnituskohta, kohaldatakse järgmist:

— mootorsõiduki kasutusjuhendis (sõiduki käsiraamatus) peab olema selgelt märgitud, et mehaanilise haakeseadise paigaldamine, mida ei ole võimalik hõlpsalt eemaldada või ümber paigutada, ei ole lubatud; — kasutusjuhendis märgitakse ka selgelt, et kui paigaldatud mehaanilist haakeseadist ei kasutata, tuleb see alati eemaldada või ümber paigutada; ning — sõiduki süsteemi tüübikinnituse puhul vastavalt ÜRO eeskirjale nr 55 tagatakse, et valgustusseadise ja tagumise registreerimismärgi paigaldus- ja kinnituskohaga seoses järgitakse täielikult eemaldamise, ümberpaigutamise ja/või alternatiivasukoha nõudeid. ( 4 ) Hõlmatud on üksnes kiiruspiirikud ja kiiruspiirikute kohustuslik paigaldamine M2-, M3-, N2- ja N3-kategooria sõidukitele. ( 5 ) Omavolilist kasutamist takistavad seadmed paigaldatakse M1- ja N1-kategooria sõidukitele ning kasutustõkise süsteemid paigaldatakse M1-kategooria sõidukitele. ( 6 ) Vt II lisa tabeli selgitavat märkust 4. ( 7 ) M1-kategooria sõidukid täismassiga kuni 3 500 kg ning N1-kategooria sõidukid, mille ühelegi teljele ei ole monteeritud topeltrattad. ►M5 ( 8 ) ÜRO eeskirja nr 90 kohaldatakse järgmiste toodete turul kättesaadavaks tegemise või kasutuselevõtu suhtes:

a) uued piduri asendushõõrdkatete komplektid järgmistele sõidukikategooriatele: i) M1-kategooria sõidukid täismassiga kuni 3,5 tonni, M2-kategooria sõidukid täismassiga kuni 3,5 tonni, N1-, O1- ja O2-kategooria sõidukid, millele on pärast 7. aprilli 1998 antud sõiduki tüübikinnitus ÜRO eeskirja nr 13 või nr 13-H kohaselt; ii) M1-kategooria sõidukid täismassiga üle 3,5 tonni, M2-kategooria sõidukid täismassiga üle 3,5 tonni, M3-, N2-, N3-, O3- ja O4-kategooria sõidukid, millele on pärast 1. novembrit 2014 antud sõiduki tüübikinnitus ÜRO eeskirja nr 13 või nr 13-H kohaselt; b) uued asenduspidurikettad ja -trumlid järgmistele sõidukikategooriatele: i) M1- ja N1-kategooria sõidukid, millele on pärast 1. novembrit 2016 antud sõiduki tüübikinnitus ÜRO eeskirja nr 13 või nr 13-H kohaselt; ii) O1- ja O2-kategooria sõidukid, millele on pärast 1. novembrit 2016 antud sõiduki tüübikinnitus ÜRO eeskirja nr 13 kohaselt; c) uued asenduspidurikettad M2-, M3-, N2-, N3-, O3- ja O4-kategooria sõidukitele, millele on pärast 1. novembrit 2014 antud sõiduki tüübikinnitus ÜRO eeskirja nr 13 kohaselt; d) uued asenduspiduritrumlid M2-, M3-, N2-, N3-, O3- ja O4-kategooria sõidukitele, millele on pärast 1. novembrit 2016 antud sõiduki tüübikinnitus ÜRO eeskirja nr 13 kohaselt. ◄ Märkused tabeli kohta ▼C1 Tabelis osutatud muudatusteseeria kajastab Euroopa Ühenduste Teatajas / Euroopa Liidu Teatajas avaldatud versiooni ega piira selliste muudatusteseeriate kohaldamist, mida järgitakse selles sätestatud üleminekusätete alusel. Selle vastavust muudatusteseeriale, mis võetakse vastu pärast tabelis osutatud seeriat, aktsepteeritakse alternatiivina. ▼B Seoses 1958. aasta muudetud kokkuleppe osaliste kohustustega on käesolevas tabelis loetletud ÜRO eeskirjade asjaomastes muudatusteseeriates sätestatud kuupäevade kohaldamine kohustuslik seoses esmase registreerimise, kasutuselevõtu, turulelaskmise, müügi, tüübikinnituse tunnustamise ja kõikide samasuguste sätetega määruse (EL) 2018/858 artiklite 48 ja 50 kohaldamiseks, välja arvatud juhul, kui käesoleva määruse II lisas on sätestatud teistsugused kuupäevad, mida tuleb sel juhul kohaldada. Teatavatel juhtudel on käesolevas tabelis loetletud ÜRO eeskirja üleminekusätetes järgmise või sarnase (sama eesmärgi ja tähendusega) sõnastusega ette nähtud, et alates konkreetsest kuupäevast ei ole asjaomase ÜRO eeskirja teatavaid muudatusteseeriaid kohaldavad 1958. aasta muudetud kokkuleppe osalised kohustatud aktsepteerima või nad võivad keelduda aktsepteerimast riikliku või piirkondliku tüübikinnituse andmisel tüübikinnitust, mis on antud eelmise muudatusteseeria kohaselt. Seda tõlgendatakse siduva sättena riiklike asutuste jaoks pidada vastavustunnistusi määruse (EL) 2018/858 artikli 48 tähenduses kehtetuks, välja arvatud juhul, kui käesoleva määruse II lisas on sätestatud teistsugused kuupäevad, mida tuleb sel juhul kohaldada. ►M5 ÜRO eeskirja nr 0 (ELT L 135, 31.5.2018, lk 1) kohaselt M1-kategooria sõidukitele väljastatud kogu sõiduki üldist rahvusvahelist tüübikinnitust, mis sisaldab käesoleva lisa loetelus esitatud asjaomaste ÜRO eeskirjade kohast tüübikinnitust, loetakse samaväärseks kõnealuse eeskirja kohaselt antud EÜ tüübikinnitusega. ◄